Femeile fac performanţă în sectorul imobiliar. Veniturile femeilor în poziții de top pot depăși 300.000 de euro.
Veniturile femeilor în poziții de top în imobiliare pot depăși 300.000 de euro. O femeie director executiv poate câștiga pe an peste 100.000 de euro. Directorii de marketing pot primi peste 50.000 de euro anual.
Doamnele fac performanță și în sectorul imobiliar. Este o piață echilibrată când vine vorba de femei în roluri de top management, arată un studiu.Nicoleta Manea este CEO al unei agenții imobiliare pe care a înființat-o acum 10 ani. În 2020, s-a nișat pe zona de luxury și a avut o cifră de afaceri de 600.000 de euro"Sunt o tipă mult mai calculată, extrem de creativă. Mi se potrivește ceva mai mult poziția în care mă aflu. Altfel… Nu e ușor, dat fiind faptul că am început de la zero. E o provocare așa să ne menținem ca un birou numărul I în zona de nord în ceea ce privește partea luxury. Sunt tot mai multe femei care se află în funcții de conducere și-și fac treaba excelent", a declarat Nicoleta Manea.În România, femeile gestionează investiții și active în imobiliare de peste 5 miliarde de euro pe an, potrivit unei analize Bucharest Real Estate Club. Venitul unei femei în rol de top management poate trece de 100.000 de euro pe an.